62020TO0451(01)_INF
2020 m. spalio 29 d. Bendrojo Teismo pirmininko nutartis
Facebook Ireland / Komisija
(Byla T‑451/20 R)
„Laikinųjų apsaugos priemonių taikymas – Konkurencija – Prašymas pateikti informaciją – Reglamento (EB) Nr. 1/2003 18 straipsnio 3 dalis – Prašymas taikyti laikinąsias apsaugos priemones – Skuba – Fumus boni juris – Interesų palyginimas“
1.
Laikinųjų apsaugos priemonių taikymas – Vykdymo sustabdymas – Laikinosios apsaugos priemonės – Taikymo sąlygos – „Fumus boni juris“ – Skuba – Rimta ir nepataisoma žala – Kumuliacinis pobūdis – Visų nagrinėjamų interesų palyginimas
(SESV 278 ir 279 straipsniai)
(žr. 23, 24 punktus)
2.
Laikinųjų apsaugos priemonių taikymas – Vykdymo sustabdymas – Taikymo sąlygos – „Fumus boni juris“ – Pagrindinio ieškinio pagrindų „prima facie“ nagrinėjimas – Ieškinys dėl Komisijos sprendimo, kuriame nurodyta pateikti tam tikrą skaičių dokumentų – Pagrindai, grindžiami būtinumo principo ir teisės į privatų gyvenimą pažeidimu – Ieškinio pagrindai, iš pirmo žvilgsnio neatrodantys nepagrįsti
(SESV 278 ir 279 straipsniai; Europos Sąjungos pagrindinių teisių chartijos 7 straipsnis, Tarybos reglamento Nr. 1/2003 18 straipsnio 3 dalis)
(žr. 30, 53, 68 ir 69 punktus)
3.
Konkurencija – Administracinė procedūra – Prašymas pateikti informaciją – Prašymo teisinių pagrindų ir tikslo nurodymas – Reikalavimas, kad egzistuotų ryšys tarp prašomos informacijos ir tiriamo pažeidimo – Komisijos diskrecija – Teisminė kontrolė – Apimtis
(SESV 101 straipsnis; Tarybos reglamento Nr. 1/2003 18 straipsnio 3 dalis)
(žr. 36–52 punktus)
4.
Konkurencija – Administracinė procedūra – Prašymas pateikti informaciją – Privatumo pažeidimas – Leistinumas – Sąlygos
(Europos Sąjungos pagrindinių teisių chartijos 7 straipsnis; Tarybos reglamento Nr. 1/2003 18 straipsnio 3 dalis)
(žr. 54–67 punktus)
5.
Laikinųjų apsaugos priemonių taikymas – Vykdymo sustabdymas – Laikinosios apsaugos priemonės – Taikymo sąlygos – Rimta ir nepataisoma žala – Šaliai, prašančiai taikyti laikinąją apsaugos priemonę, tenkanti įrodinėjimo pareiga – Pagrindinių teisių pažeidimo rizika – Pobūdis, kurio nepakanka, kad žala būtų pripažinta rimta – Vertinimas atsižvelgiant į bylos aplinkybes – Žala, susijusi su fizinių asmenų neskelbtinų duomenų atskleidimu
(SESV 278 ir 279 straipsniai; Europos Sąjungos pagrindinių teisių chartijos 7 straipsnis, Tarybos reglamento Nr. 1/2003 156 straipsnio 3 dalis)
(žr. 70, 71, 73–75, 82–94, 114 punktus)
6.
Laikinųjų apsaugos priemonių taikymas – Vykdymo sustabdymas – Taikymo sąlygos – Visų nagrinėjamų interesų palyginimas – Komisijos sprendimo, kuriuo nurodoma perduoti dokumentus, kuriuose gali būti neskelbtinų asmenų duomenų, vykdymo sustabdymas – Viešo Komisijos intereso išsaugoti Sąjungos konkurencijos taisyklių veiksmingumą palyginimas su interesu saugoti fizinių asmenų teisę į privatų gyvenimą – „Ad hoc“ procedūros, per kurią nagrinėjami dokumentai, kuriuose gali būti neskelbtinų asmens duomenų, nustatymas
(SESV 278 straipsnis; Europos Sąjungos pagrindinių teisių chartijos 7 straipsnis, Tarybos reglamento Nr. 1/2003 18 straipsnio 3 dalis)
(žr. 115–120 punktus)
Dalykas
SESV 278 ir 279 straipsniais grindžiamas prašymas sustabdyti 2020 m. gegužės 4 d. Komisijos sprendimo C(2020) 3011 final dėl Tarybos reglamento (EB) Nr. 1/2003 18 straipsnio 3 dalies ir 24 straipsnio 1 dalies d punkto taikymo procedūros (byla AT.40628 – Su duomenimis susijusi Facebook praktika) vykdymą.
Rezoliucinė dalis
1.
Sustabdyti 2020 m. gegužės 4 d. Europos Komisijos sprendimo C(2020) 3011 final dėl Tarybos reglamento (EB) Nr. 1/2003 18 straipsnio 3 dalies ir 24 straipsnio 1 dalies d punkto taikymo procedūros (byla AT.40628 – Su duomenimis susijusi Facebook praktika) 1 straipsnio vykdymą, kiek jame suformuluota pareiga yra taikoma dokumentams, nesusijusiems su Facebook
Ireland Ltd komercine veikla ir apimantiems neskelbtinus asmens duomenis, jeigu netaikoma 2 punkte nurodyta procedūra.
2.
Facebook Ireland identifikuoja dokumentus, kuriuose yra 1 punkte nurodytų duomenų, ir perduoda juos Komisijai atskiroje elektroninėje laikmenoje. Po to šie dokumentai perkeliami į virtualią duomenų erdvę, prie kurios prieiga suteikiama kiek įmanoma mažesniam skaičiui grupės, kuriai pavesta atlikti tyrimą, narių, (virtualiai ar fiziškai) dalyvaujant atitinkamam skaičiui Facebook Ireland advokatų. Grupės, kuriai pavesta atlikti tyrimą, nariai išnagrinėja ir atrenka nagrinėjamus dokumentus ir suteikia Facebook Ireland advokatams galimybę pateikti pastabas, prieš įtraukiant į bylą reikšmingais laikomus dokumentus. Nesutariant dėl dokumento kvalifikavimo, Facebook
Ireland advokatai turi teisę paaiškinti savo nesutikimo priežastis. Jeigu nesutarimai išlieka, Facebook Ireland gali kreiptis į Komisijos Konkurencijos generalinio direktorato už informaciją, komunikaciją ir medijas atsakingą direktorių, prašydama arbitražo.
3.
Atmesti likusią prašymo taikyti laikinąsias apsaugos priemones dalį.
4.
Panaikinti 2020 m. liepos 24 d. Nutartį Facebook Ireland / Komisija (T‑451/20 R).
5.
Atidėti bylinėjimosi išlaidų klausimo nagrinėjimą.